Mikaelo Serveto

Miguel SERVET, ankaŭ Michael Servetus, (naskiĝis la 29-an de septembro 1511, mortis la 27-an de oktobro 1553) estis hispana-aragona teologo, kuracisto, kartografo kaj humanisto. Li estis la unua eŭropano, kiu bone priskribis la funkciadon de pulmoj. Li interesiĝis pri tre variaj fakoj, interalie astronomio, meteorologio, geografio, jurisprudenco, matematiko kaj anatomio. Li ludis gravan rolon en la historio de pluraj el tiuj fakoj, precipe de teologio kaj medicino.

Servet partoprenis en la Protestanta Reformacio, kaj sekve disvolvis aŭdacan, kontraŭ-triunuecan doktrinon, tiel ke li estis samtempe kondamnita de katolikoj kaj protestantoj. Li estis arestita en Ĝenevo kaj bruligita kiel herezulo, pro instigo de la reformisto Jean Calvin. Post tio Kalvino estis atakata de Sébastien Châteillon.

 Eksteraj ligiloj 

 Miguel Servet Esplorado

 Vidu ankaŭ 
 Tutfakulo

Kategorio:Hispanaj teologoj
Kategorio:Hispanaj kuracistoj
Kategorio:Humanistoj
Kategorio:Mortokondamnitoj pro herezo
Kategorio:Ekzekutitaj personoj de Hispanio
Kategorio:Procesigitoj de Inkvizicio